Southern Ridges

**Southern Ridges** er et nettverk med 10 kilometer gangveier, som forbinder flere parkområder, langs den sørlige åsryggen i Singapore. 

## Parker

### Mount Faber Park
Mount Faber-parken er en av de eldste parkene i Singapore og et populært turistmål. Parken er forbundet med Telok Blangah Hill Park via Henderson Waves-broen. 

Henderson Waves-broen er en 274 meter lang gangbru. Den hever seg 36 meter over Henderson Road, og er den høyeste gangbrua i Singapore. Den prisbelønte brua er designet av arkitekten George L. Legendre. Brua har en bølgeform som består av syv bølger med buede stålribber som vekselvis stiger over og under dekket. Bølgeformene opplyses med LED-lys om natten. Den ble bygget i 2008 og kostet 25,5 millioner pund.

I parken ligger Faber Peak og taubanestasjonen Mount Faber Station, som er utgangspunktet for Mount Faber Line. Linjen går til Sentosa-øya via HarbourFront Station og Sentosa Station.

### Telok Blangah Hill Park
Telok Blangah Hill-parken er gradvis blitt bygget ut til et parkområde på 34 hektar.

Alkaff Mansion er en stor to-etasjes bungalow i tudorstil som ble bygget av den rike, arabiske forretningsmannen Syed Shaikh bin Abdul Rahman Alkaff i 1918. Alkaff-familien kom til Singapore fra Jemen i 1852. På 1930-tallet ble det holdt mange selskaper for sosieteten i Singapore i Alkaff Mansion. Ifølge en plakett på stedet ble eiendommen ervervet av regjeringen i 1984, men dette er en tilsløring av de faktiske forhold. I virkeligheten ble eiendommen kjøpt av en buddhistisk organisasjon som kalte seg World Buddhist Society. Det er uklart når dette skjedde, men mye tyder på at buddhistene flyttet inn en gang etter 1972. En avisartikkel fra 1972 opplyser at bygningen stod tom på det tidspunktet. Senere fotografier viser at World Buddhist Society hengte opp et navneskilt på fasaden. I 1984 kunngjorde imidlertid myndighetene at de ville anlegge park på eiendommen og rive tempelbygningene som World Buddhist Society hadde der. Buddhistorganisasjonen ba om at bygningene i stedet skulle bli innlemmet i omreguleringsplanene, men dette ble avvist av myndighetene. Buddhistene flyttet templene og statuene til et annet sted, og myndighetene overtok den gamle Alkaff-eiendommen.

Det store herskapshuset var forfallent og ble restaurert. Det benyttes nå som restaurant og er populært å bruke til bryllup og andre festligheter.

På bakketoppen av parken ligger Terrace Garden, en rekke halvsirkulære terrasser som tilbyr panoramautsikt over Singapore. Det naturskjønne landskapet i hagen har også gjort det til et populært sted for bryllupsbilder.

Over 600 gigantiske trær, noen over 80 meter høye, utgjør Sembcorp Forest of Giants. Arboretet består av over 55 arter, de fleste av trærne er fortsatt i sin spede begynnelse og det vil ta omtrent 50 år før de når sin fulle høyde.

Den 1,3 kilometer lange Forest Walk er en forhøyet gangvei, uten trappetrinn, som gir uhindret utsikt over tretoppene. Forest Walk er forbundet med Floral Walk via den 80 meter lange Alexandra Arch. Stålkonstruksjonen til brua ble ferdigstilt i 2008 og er designet for å ligne et åpent fikenblad. Broen lyses opp om natten med LED-lys som skifter farge, og danner et spektakulært syn for fotgjengere og trafikanter.

### Kent Ridge Park
Kent Ridge-parken er en 47 hektar stor offentlig park mellom National University of Singapore og Singapore Science Park. Tidligere var det en plantasje med avlinger som gummi og pepper. Det var også stedet for det historiske slaget ved Pasir Panjang i 1942, under andre verdenskrig. Krigsmuseet ligger i den restaurerte bungalowen, Reflections at Bukit Chandu.

Canopy Walk er en 280 meter lang opphøyet bru som tilbyr en spasertur gjennom skogtoppene og kobler Kent Ridge Park til Reflections at Bukit Chandu-museum. Derfra bukter den seg nedoverbakke til Hort Park.

På grunn av sitt uforstyrrede habitat og rike planteliv, er Kent parken et populært sted for fuglekikkere og naturelskere.

### Hort Park
Hort-parken er på 23 hektar og har 10 tema-hager med ulike plantearter som gjenspeiler hver hages tema. Den spiselige hagen har for eksempel en rekke grønnsaker, urter og krydder som brukes i matlaging og medisin. I sommerfuglhagen dyrkes planter som tiltrekker seg sommerfugler.

### Labrador Park
Den 10 hektar store Labrador-parken er en unik blanding av natur og historie, og fikk i 2002 status som naturreservat. Den strekker seg fra Fort Pasir Panjang til et område med sjeldne mangrovetrær. Fort Pasir Panjang ble bygget i 1878 for å forsvare den sørlige kysten av Singapore.

Berlayer Creek mangroveskog er en av to gjenværende mangrover sør på fastlandet Singapore. Her går en forhøyede strandpromenade langs mangroven. Området er også et naturreservatet.

Ved Labrador ligger også HarbourFront, et distrikt ved vannet som ligger i det sørlige Singapore.

## Bilder

Fil:Mount faber aerial.JPG|Mount Faber
Fil:Faber Point 4, Nov 06.JPG|Faber Point
Fil:CanopyWalk-KentRidgePark-Singapore-20070809.jpg|Kent Ridge 
Fil:Singapore Cable Car - Sentosa Line.jpg|Taubanen
Fil:Greenhouses at HortPark, 2008.jpg|Hort Park
Fil:Terrace Garden, Telok Blangah Hill Park, Singapore - 20100102.jpg|Telok Blangah Hill
Fil:Telok Blangah Hill Park, Singapore (3297044040).jpg|Telok Blangah Hill
Fil:Alkaff Mansion.png|Alkaff Mansion
Fil:ReflectionsatBukitChandu-Singapore-20070809.jpg|Reflectionsat Bukit Chandu, krigsmuseet
Fil:BukitChandu MalayRegiment.JPG|Reflectionsat Bukit Chandu
Fil:Henderson Waves.JPG|Henderson Waves
Fil:Singapore Southern Ridges Henderson Waves 04.jpg|Henderson Waves
Fil:HendersonWaves-Singapore-externalview-20090220.jpg|Henderson Waves
Fil:Alexandra Arch Bridge.jpg|Alexandra Arch
Fil:AlexandraArch-Singapore-20090307.jpg|Alexandra Arch
Fil:Labrador Park cliff overlooking sea 20060419.jpg|Labrador Park


## Referanser